Sistemàtica

La Sistemàtica a l'é la siensa ch'a classìfica tuti j'esse vivent.
Fin-a da l'antichità vàire pensator a l'han tentà ëd dé na classificassion a animaj e piante (as peulo arcordesse për esempi Aristòtil e Plinio ël Vej), ma a l'é mach ant ël 1758 che la sistemàtica a pija un caràter sientìfich, grassie a l'euvra Sistema Naturæ dlë svedèis Linneus.
Linneus a l'ha descrivù tute le spece conossùe, an dasend a minca specie un nòm dobi (nomenclatura binària).

Ël nòm ëd na specie, viventa o fòssil, as compon d'almanch 4 element: Géner, specie, AUTOR, ann.

Ël nòm dël géner a va sèmper scrit con la litra inissial majùscola, mentre col dla specie sèmper con l'inissial minùscola, tuti e doi an corsiv.
Géner e specie a ven-o scrit mach an latin. L'autor e l'ann as arferisso a la publicassion con la qual la specie a l'è stàita descrivùa për la prima vira. Quaivòlta a l'é indicà 'cò la sot-ëspece, sèmper an minùscol.

Categorìe tassonòmiche

Për descrive mej j'organism a son stàite creà dle categorìe tassonòmiche, ordinà an manera geràrchica: ij géner a fan part ëd famije, le famije a fan part d'órdin, j'órdin a fan part ëd class, e via parèj. Viaman ch'as monta sù an sla gerarchìa le caraterìstiche comun-e aj mèmber dij grup a resto minor e sèmper pì basilar. Le sëmijanse antra le specie (o antra ij grup dij livej superior) a peulo esse rapresentà da në schema a erbo (dendrograma): doe specie che a l'han l'istess géner a saran pì sìmij che doi ch'a-l l'han diferent. An via ideal la classificassion a dovrìa fé da specc a le relassion filogenétiche, valadì che da la classificassion dj'organism second na gerarchìa dë smijanse as dovrìa ëdcò comprende coma ch'a l'han fàit le sìngole specie a evòlvse a parte da determinà antenà comun. As peul parèj arcostruve un ver e pròpi erbo evolutiv.

Le categorìe tassonòmiche pì dovrà a son:

Domini
Regn 
Phylum (plural phyla) o Tipo o Division 
Class
Órdin 
Famija 
Géner
Spece

Për fé dj'esempi i podoma consideré sinch specie d'organism bin conossùe e motobin importante an biologìa: ël moschin dla fruta (Drosophila melanogaster), l'òm (Homo sapiens), ël pòis (Pisum sativum), n'arnomà bolè velenos, l' Amanita muscaria e un bateri motobin comun, l'Escherichia coli:

ClassificassionMoschin dla frutaÒmPòisAmanita muscariaEscherichia coliDominiEukaryaEukaryaEukarya EukaryaBacteriaRegnAnimaliaAnimaliaPlantaeFungiMoneraPhylum o DivisionArthropodaChordataMagnoliophytaBasidiomycotaProteobacteriaSubphylum o sot-divisionHexapodaVertebrataMagnoliophytinaHymenomycotinaClassInsectaMammaliaMagnoliopsida HomobasidiomycetaeProteobacteriaSot-classPterygotaEutheriaMagnoliidaeHymenomycetesGammaproteobacteria ÓrdinDipteraPrimatesFabalesAgaricalesEnterobacterialesSot-órdinBrachyceraHaplorrhiniFabineaeAgaricineaeFamijaDrosophilidaeHominidaeFabaceaeAmanitaceaeEnterobacteriaceaeSot-famijaDrosophilinaeHomininaeFaboideae AmanitoideaeGénerDrosophilaHomoPisum AmanitaEscherichiaSpeceD. melanogasterH. sapiensP. sativumA. muscariaE. coli

Categorìa:Biologìa

be:Сістэматыка
et:Süstemaatika
uk:Систематика